માનવમિત્ર, જોધપુર : આશ્રમમાં બળાત્કાર કેસમાં દોષી સંત આશારામે પોતાની સજા માટે મીડિયા ટ્રાયલને જવાબદાર ઠેરવી છે. ગઈકાલે આશારામે પોતાની ઉમ્રકેદની સજા વિરુદ્ધ અપીલ દાખલ કરી તેને રદ કરવાની માંગ કરી છે. આશારામના વકીલ નિશાંત બોરાએ જણાવ્યું હતું કે અમે રાજસ્થાન હાઇકોર્ટમાં સ્પેશ્યલ કોર્ટે પોક્સો કાયદા હેઠળ આપવામાં આવેલ સજા વિરુદ્ધ અપીલ કરી છે જેમાં આશારામને દોષિત માનીને આજીવન કેદની સજા સંભળાવવામાં આવી હતી.